Журналісты многіх краін праводзілі на сабе эксперыменты на выжыванне ў рамках мінімальных сацыяльных стандартаў, якія дзяржава лічыць неабходным забяспечыць кожнаму. Адны пры гэтым змушалі сябе да адмаўлення ад шкодных звычак (тытунь, алкаголь), другія толькі адчувалі дыскамфорт ад таго, што давялося адмовіцца ад паездак на ўласным аўтамабілі, іншыя адкрывалі для сябе рэцэпты адносна таннага дыетычнага харчавання.